Dayîreyê Multecîyan û Koçberan ê Almanya (BAMF) seba Abdulkadîr Oguz bi bahaneya ke şert û mercê zîndananê Tirkîya hol ê, bira sînorî ra teberkerdişî daye.
Oguzo ke bi îfadeyê şahîdê nimiteyî 2019 de Dîlok de cezaya zîndanî ya 25 serran dîyabî ci neçare mendbi ke Tirkîya ra vejîyo. Oguzî 2019 de Almanya de seba multecîtîye muracat kerdbi la BAMFî muracatê ci red kerd, avûkatanê Oguzî dewa berde Mehmeya Îdarî ya Mindenî.
BAMFî dima îdîa kerd ke Oguz sûcêkê edlîyî ra ameyo muhakemekerdene  û Tirkîya de şert û mercê zîndanan zî hol ê. BAMFî îdîa kerd ke endamîya HDPyî ya Oguzî û xebatê ci yê sîyasî nêbîyî sebebê cezaya zîndanî.
